ایران
ئیرون (به پارسی: ایران) اتا کشوره که آسیایِ جنوب غربی و خاورمیونه منطقه دله دره. ونه رسمی نوم ئیرون ِایسلامی جمهوری (به پارسی: جمهوری اسلامی ایران) هسته و ونه نیشتگا، تهرون نوم دارنه. اینتا کشور ِگتی ۱٬۶۴۸٬۱۹۵ کیلومترمربع هسته و حدود ۸۶ ملیون هزار تن جمعیت دانّه و هر سال حدود یک ملیون نفر ونه جمعیت ره اضافه بونه.

شمال جه آذربایجون، ارمنستون، و ترکمونستون جه؛ شرق جا افغانسّون و پاکستون جه؛ و غرب جا تورکيه و عیراق جه زمینی سامون دانّه و ونه شمالی سامون مازرون دریا و جنوبی  پارس دریامونا  و عمان دریا جه وَر خارنه. ایران دِنیایِ گتترین نفتی و گازی منابع جه هسته.

ایران ِسیاسی نظام سال ۱۳۵۸ جه، اساسی قانون ِبنویشتن په، «اسلامی جمهوری» بیّه. گت‌ترين رسمی مقوم ایران دله «ولی فقیه» هسته که اسا سید علی خامنه‌ای این مقوم سَر کَته و وه ره «رهبر» هم گانّه. اسلام رسمی دین و شیعه رسمی مذهب هستنه و پارسی رسمی زوون هسته.

نوم 
ئیرون (به پارسی: ایران) کلمه باستانی پارسی دله «آئیریانا» (airya) و میونی پارسی دله «اِران» (به دبیره پهلوی: 𐭠𐭩𐭫𐭠𐭭 = erān) بی‌یه و ونه کهن شکل «airya nama» بی‌یه که «اصیل ِمردمون ِسرزمین» معنی دِنه. کوردستون دله هَنتا ئیرون ره ونه کهن نوم، یعنی «اِران»، جه اِشناسِنّه و این تلفظ رسمیت دانّه. البته از ۶۰۰ سنه پیش از میلاد تا ۱۳۱۴ «۱۹۳۵ (میلادی)» میون اوروپاییون با نوم «پرشیا = Persia» شناخته بیه. 

تا سال ۱۳۱۴ خورشیدی جهون دله ئیرون ره «پرشیا = Persia» نوم جه اشناسینه که این سال ملل لیگ دله رضاشا رسماً همه جه بخاسته ونه محلی نوم، ئیرون (به پارسی: ایران)، ره استفاده هاکنن و اسا این کلمه ویشته استفاده وانه.

جغرافی 

ایران شمال جه اترک، مازرون دریا و ارس جه وَر خانّه، شرق جه هندوکش و سند ِدره جه محدود وانه و غرب جه زاگرس و شط العرب جه رِسِنه و جنوب جه فارس دریامونا و عمان دریا ره وَر گیرنه. بیش از نصف ایران کویر هسته. حدود 1/3 ایران هم کوهه. چنتا خورد ِبخش هم جلگه‌یی هستنه که مازرون دریایِ جنوب و خوزستون ره شامل وانه. گت‌ترین کوه ایران دله دماوند (۵۶۷۱ متر جه) هسته. غربی‌ترین شهر ایران دله کلیساکندی؛ شرقی‌ترین شهر جالق؛ شمالی‌ترین شهر پارس آباد؛ و جنوبی‌ترین شهر چابهار هستنه.

اقلیمی وضعیت 

ایران ِئو و هوا خله جورواجور هسته. اختلاف دما زمستون دله بعضی گادِر میون گرمترین و سردترین نقطه بیش از ۵۰ درجهٔ سانتی‌گراد جه رسنه.
کلاً ایران اتا منطقه‌ی دله دَره که وارش ِوضعیت اونجه سطح نیمه خاشک و خاشک دله قرار گنّه.

ایران ِئو و هوا چنتا سیستم جه تأثیر گیرنه:
 سیبری ِپرفشار ِسیستم: شمالی مناطق دله ورف و وارش ره وجود یانّه و باعث وانه بعضی مناطق ِدما کمته بَواشه.
 مدیترانه‌یِ وارش‌زا سیستم: این سیستم غرب جه ایران دله اِنه و باعث وانه خله شهرون، که غرب و میونی منطقه و شرق دله دَرنه، سَر وارش بئه.
 جنوبِ کم‌فشار سیستم: این سیستم جنوب و جنوب‌غرب دله شِل ِوارش یانّه.

وارش‌ئون ِآمار گانّه ایران ِمناطق وسّه اختلاف خلوئه: شمال دله وارشون ِآمار بیش از ۲۱۱۳ میلیمتر (رشت واری، ۱۳۸۳) هم رسنه. کویری شهرون دله وارش عمدتاً خله کم و حدود ۱۵ میلیمتر وانه. این آمار شمال‌غرب و غرب، جنوبی البرز ِدامنه‌ئون و شمال‌شرق دله هم بد نی‌یه (حدود ۵۰۰ میلیمتر). سایر نقاط وارشون ۲۰۰ میلیمتر جه ویشتر نَوانّه.

اختلاف دما هم وارش واری خله شهرون وسّه اختلاف دانّه. فی‌المثل در حالی که زمستون‌ها شهرکرد دله شوئون ۳۰- درجه هم رسینه، همون زمون اهواز ِمردمون ۲۵ درجه ره تجربه کاردنه. شمالی سواحل ِهوا تابستون‌ها گرم و مرطوب و زمستون معتدل هسته. شمال‌غرب و غرب ِنواحی هم تابستون‌های معتدل و زمستون‌های سرد دارنه و جنوب تابستون‌هایی شدیداً گرم و زمستون‌هایی موعتدل دانه.

اوستان‌ها 

کشوری تقسیمات قانون په (سال ۱۲۸۶ شمسی دله) ایران ره ۴ ایالت هاکردنه: «آذربایجون»، «خراسون»، «فارس»، و «کرمان و بلوچستون» و هر ایالت اون گادِر چنتا حاکم‌هنیشت ولایت و هر ولایت ره چنتا نایب‌الحکومه‌هنیشت منطقه جه تقسیم بی‌یه. اینجوری تقسیمات تا سال ۱۳۱۶ شمسی کاربرد داشتنه و تا این سال فقط ات‌که ونه دله تغییرات انجام دانه.

سال ۱۳۱۶ شمسی اتا جديد قانون تصویب بیه که ایران ره ۱۰ اوستان و ۴۹ شهرستون جه تقسیم کارده. این اوستان‌ها کم‌کم زیاد بَیینه ولی بعد انقلاب تا چندین سال ایران دله ۲۴ اوستان دَیینه.

سال ۱۳۷۲ اردبیل اوستان بتونسته شرقی آذربایجون جه سِوا بَواشه. قم هم سنه ۱۳۷۴ تهران اوستان جه سِوا بیه و قزوین اوستان سال ۱۳۷۳ زنجان جه بریم بَزوئه و تهران دله بورده و پئی‌ته سال ۱۳۷۶ شه مستقل اوستان بگردسته. سال ۱۳۷۶ گلستان اوستان هم مازرون جه سوا بیّه. سال ۱۳۸۳، خراسون ره سه تیکه هاکردنه: جنوبی خراسون، شمالی خراسون و رضوی خراسون. سال ۸۹ هم آخرین بار وسّه البرز اتا جدید اوستان بیّه.

اسا ایران دله ۳۱ اوستان وجود دانّه.

مردمون

جمعیت 

اونچی که ایران ِآمار ِسازمان گانه سِراق دِنّه ایران ِجمعیت  ۸۰ میلیون نفر جه رد بیّه. این سازمان گانه تا سال ۲۰۵۰ این کشور ۱۰۵ میلیون نفر جمعیت پیدا کانده.

این در حالی هسته که ایران ِحکومت همینتی مردِم ره تشویق کانده که جمعیت ره ویشته هاکِنِن و ویشته وَچه دِنیا بیارن.

نژادون و زوونون 

CIA شه اطلاعاتی کتابچه دله گانه: ایران دله نژادون و زوون‌های جورواجوری درنه فارس‌ها و لُرها (61 درصد)، آذربایجونی‌ها (17 درصد)، کوردها (۷ درصد)، گیلکون و مازرونی‌ئون (۷ درصد: ٪۳٫۶ گیلک و ٪۳ مازرونی)، بلوچ‌ها (۲ درصد)، عرب‌ها (۲ درصد)، ترکمون‌ها و قشقاییون (۲ درصد) و بقیه (۲ درصد) این کشور ِ اصلی جمعیتون هستنه.  غیر این گروهونی که وشون نوم دره تالشی‌ها، خلج‌ها، آشوریون، کلدانیون، منداییون، تاتون، گورجیون، سیستونی‌ها، ارمنیون، و یهودیون هم کشور دله درنه.

ایران رسمی و اداری زوون فارسی هسته. فارسی اتا هندی-اروپایی زوون هسته. ایران ِاساسی قانون ِاصل پونزهم گانه درسی کتابون ونه فارسی ِزوون و خط جه بائِن ولی بنشنه محلی زوون‌ها جه همه جا استفاده هاکردن و بنشنه فارسی پَلی وشون ره مدرسه دله درس هدائِن.

دین 
ایران ِتاریخ دله چنتا دینی دوره وجود دانّه:
 میتراییسم
 زرتشت
 مانی
 مزدک
 اسلام
 تسنن
 تشیع

پونصد سال پیش تاسا، خصوصاً صفویون ِسلسله‌یِ تأسیس په جه، هَنتا تشیع ایران ِرسمی مذهب هسته. اسا ایران دله ۸۹٪ تشیع، ۹٪ تسنن و ۲٪ مسیحیت، زرتشت، یهودیت، بهائیت و... په‌روو هستنه. در اساسی قانون ِدوازهمین اصل گانه اسلام ِدین و اثنی‌عشری مذهب رسمی دین هسنه و سایر مذاهب اسلامی (حنفی، شافعی، حنبلی، مالکی و زیدیو ...) هم قانونی هستنه و وشون احترام ره ونه داشتن. همینتی اصل ۱۳ گانه ایرانی مسیحیون، یهودیون و زرتشیون بعنوان اقلیت پذیرفته هسته و بتونّه شه دین ره، تا جایی که قانون ِپه‌روو بائه، عمل هاکنِن.

تاریخ 

ایران ِتاریخ دِ قسمت دانّه. اولین دوره وقتی شروع وانه که بعضی پچوک ِتمدن‌ها مناطق مختلف دله بساته بَیینه. این دوره گادِر آریایی‌ئون بمونه ایران ِفلات دله و ساکن بَیینه و بعضی سلسله‌ئون ره بساتنه. دوره‌یِ اول دله بتومبی باوّیم ایران دِنیایِ گتترین امپراتوریون جه بی‌یه. این دوره وقتی تموم بیّه که عربون ایران ره بَییتنه. دومین دوره دله اتا خله اسلامی سلسله ایران ِفلات دله بساته بیّه. اونچی که اسا وه ره ایران گانّه و اتا مستقل کشور هسته، این سلسله‌ئون ِدَس اداره بی‌یه البته تبرستون و گیلان (فرشوادگر) این دوره دله ویشته اتا مستقل بخش بی‌یه و خله از محققون و کارشناسون مازرون و گیلان تاریخ ره این دوره دله ایران تاریخ جه سِوا کانّه.

پیش از اسلام ِسلسله‌ئون 
 عیلامیون (بیش از ۳۲۰۰ سنه پ. م. - ۵۳۹ پ.م.)
 مادون (ابل قرن هشتم پ. م. - ۵۵۰ پ. م.) ؛ مؤسس: دیاکو 
 هخامنشیون (۵۵۹ پ. م. - ۳۳۰ پ. م.) مؤسس: کورش
 سولوکیون (۳۳۰ پ. م. - ۱۲۹ پ. م.) مؤسس: سولوکوس 
 اشکانیون (۲۵۶ پ. م. - ۲۲۴ م.) ؛ مؤسس: ارشک 
 ساسانیون (۲۲۴ م. - ۶۵۲ م.) مؤسس: اردشیر

اسلامی سلسله‌ئون 
 طاهریون (۲۰۶ - ۲۵۹ ه. ق.) مؤسس: طاهر ذوالیمینین
 صفاریون (۲۶۱ - ۲۸۷ ه. ق.) مؤسس: یعقوب لیث
 سامانیون (۲۶۱ - ۳۸۹ ه. ق.) مؤسس: اسماعیل سامانی
 زیاریون (۳۱۵ - ۴۶۲ ه.ق.) مؤسس: مرداویج
 آل بویه (۳۲۰ - ۴۴۰ ه.ق.) مؤسس: عمادالدوله علی
 غزنویون (۳۸۸ - ۵۵۵ ه.ق.) مؤسس: محمود غزنوی
 سلجوقیون (۴۲۹ - ۵۱۱ ه.ق.) مؤسس: طغرل بیک
 خوارزمشاهیون (۴۷۰ - ۶۱۷ ه.ق.) مؤسس: انوشتکین
 مغلون (۶۵۴ - ۷۳۶ ه.ق.) مؤسس: هلاکوخان
 تیموریون (۷۷۱ - ۹۰۳ ه.ق.) مؤسس: تیمور
 صفویون (۹۰۶ - ۱۱۳۵ ه.ق.) مؤسس: شاه اسماعیل اول
 افشاریون (۱۱۴۸ - ۱۲۱۰ ه.ق.) مؤسس: نادر شاه
 زندیون (۱۱۶۳ - ۱۲۰۹ ه.ق.) مؤسس: کریم‌خان زند
 قاجارون (۱۲۰۹ - ۱۳۴۵ ه.ق.) مؤسس: آغا محمد خان
 پهلوی (۱۳۴۵ ه.ق./ ۱۳۰۴ ه.خ. - ۱۳۵۷ ه.خ.) مؤسس: رضا شاه 
 اسلامی جمهوری ِنظام (۱۳۵۷ ه.خ. - تاسا) مؤسس: ایمام خمینی

پیمون‌نومه‌ئون 
پیمون‌نومه‌های ایران با دیگر دولتون:

 پیمون‌نومه گلستان (۱۱۹۲خارشیدی)
 پیمان‌نامه ترکمانچای (۱۲۰۶ خارشیدی)
 معاهده پاریس
 پیمون سنتو
 قرارداد الجزایر (۱۹۷۵) میون ایران و عیراق در سنه ۱۳۵۳

پیمون‌نومه‌های دیگه دولت‌ئون به سر ایران:

 پیمون‌نومه ۱۹۰۷

سیاستون

روابط خارجی 

ایران اتا از ۱۹۲ کشور عضو سازمان ملل متحد هسته. همینتی در سازمان کشورون صادر کونندهٔ نفت اوپک، سازمان کونفیرانس اسلامی، جنبش عدم تعهد، سازمان اکو، و پیمون NPT هم عضو هسته.

روابط خارجی ایران دورهٔ جوموری اسلامی با تنشای زیادی روبرو بیه.

از جمله چالشای ایران پس از انقلاب تومبی به موارد زیر اشاره هکنیم:

 جنگ تحمیلی ۸ ساله با عیراق که با یورش کشور عیراق به شروء بیه (حدود ۵۰۰ هزار بمرده، یک میلیون زخمی و هزار میلیارد دلار خسارت برای ایران)
 تحریم‌ئون بولندمدت اقتصادی و فناورانه

منابع و معادن 

مهمترین منابع ایران عبارتنه از: نفت و گاز. ایران، دیّمین ذخایر نفتی جهون، ۱۱ درصد ذخایر ثابت بیه نفتی زمین موعادل ۱۳۰ میلیارد بوشکه؛ و هم دیّمین ذخایر گازی جهون، ۱۸ درصد ذخایر ثابت بیه گاز زمین، موعادل ۲۶ تریلیون میتر موکئب ره در اختیار خادش دانه. موهم‌ترین منطقه‌ئون نفتی این کشور مسجد سلیمان، هفتگل، گچساران، آغاجاری و اسلام آباد غرب هسته. همینتی مازرون دریا هم اندوخته نفتی زیادی ره شه دله دانه. نفت قم اوستان هم در حال بهره‌برداری هسته. ویشترین معادن در حال بهره‌برداری در اوستان‌های خوراسان وجود دانه. 

دیگر معادن موهم ایران عبارتنه از: معادن زوغال سنگ؛ کانیئون فلزی: طلا، منگنز، کرومیت، مس، سرب، روی، نیکل ، کبالت، نقره و اورانیوم؛ معدنی شیمیایی: گوگرد، نمک؛ سنگ‌های تزئینی میثل فیروزه؛ شن و ماسه.

صنایع 
گت ‌ترین صنایع پیشرفته ایران عبارتن از: صنایع نفت، گاز، پتروشیمی، فولاد، نساجی، شیمیایی، غذایی، خودروسازی، سد سازی، ایلیکتریکی و ایلیکترونیکی ئو.... 

سازه‌ئون موهم دستی و سنتی ایران عبارتنه از: فرش و قالی، گلیم بافی و زیلو، منبت‌کاری، خاتم‌کاری و سفال‌گری.

را‌ئون 
را آهن سراسری جنوب غرب ایران ره به شومال شرق وه، شومال غرب ره به شومال شرق، و شومال شرق ره به جنوب میونی متصل سازنه. خط ‌آهنی که جنوب شرق ایران ره به شومال شرق وه متصل کانده، ابلین خط ‌آهن ایران هسته که در زمون رضاشا بساته بیه که بندر امام خمینی ره به بندر ترکمن متصل کانده. خط ‌آهن دیگری از بندرعباس تا بافق و از اونجه به سرخس (به سوی ترکمنستان) و قطور (به سوی ترکیه) اتصال دانه. شومال شرق و شومال غرب ایران هم با خط‌ آهن به هم ارتباط دارنه.

همینتی جاده‌ئون آسفالته و خاکی همه شهرون ایران ره به هم مربوط کانه. راه‌ئون کشتیرونی در مازرون دریا ، دریای عمان و خليج فارس برقرار هسته. راهون هوایی میون ویشتر گت کشورون جهون و شهرون گت ایران به ویژه تهران و شیراز برقرار هسته.

اقتصاد 
در ۳۰ سال قبل جمئیت ۳۶ میلیونی ایران به ۷۰ میلیون تن زیادی بیته و ابلین موج این نسل نو به بزرگسالی برسیه. بر اساس آمارون رسمی نرخ بیکاری به ۲۲ % برسیه اما برخی کارشناسا رقم وه ره ۱۲٫۲ % دوننه. ممد خاتمی رئیس جوموری قبلی گانه: «حضور سالونه ۷۰۰ هیزار نفر به بازارکار نشونگر فشار شدیدی هسته که اقتصاد ایران ناگزیر به تحمل وه هسته.»

در دوره (۱۳۸۳–۱۳۵۳)، نرخ تورم گائی ۷ درصد بیه و گائی به مرز ۵۰ درصد نزدیک بیه و نرخ بیکاری زمونی ۳ درصد و گائی بیش از ۱۶ درصد بیه. در حالی که در زمینه بدهی خارجی، این رقم برای مدتا صفر بیه ولی گاه چنون زیاد بیه که دولت ره با بحران بازپرداخت مواجه هکرده.

گردشگران 
 

بر پایهٔ گزارش سازمان جهاني جهانگردی، ایران رتبه ۱۰ جاذبه‌ئون باستونی و تاریخی و روتبه‌جاذبه‌ئون طبیعی ره در جهون دارا هسته، ولی با این وجود تاالآن چندان در جذب گردشگرون خارجی موفق نبوده است.

هونر و فرنگ 
فرهنگ ایرانی ریشه در تاریخ دانه. برای بشناسین فرهنگ ایران ونه به کشورون مستقلی که کنارای ایران درنه ره بدین. افغانستان، تاجیکستان، ازبکستان، پاکستان، ترکمنستان، آذربایجان و حتی ارمنستان و گرجستان و همچنین کوردای عراق و ترکیه همه کم یا زیاد گوشه‌ای از فرهنگ ایران ره به ارث بوردنه.حتی سرود ملی پاکستان به زوون پارسی هسته. 

در مجموع تومبی عناصر فرهنگ ایرونی ره که فراتر از مرزاي ایران هسته ره به اختصار اینتی اشاره هکنيم: 
 زوون پارسی که مهم‌ترین شاخصه فرهنگ ایرونی هسته. 
 اعیاد ملی از مثل: نوروز 
 شخصیتای اسطوره‌ای مثل رستم و سهراب
 اساطیر تمثیلی مثل: دیو، سیمرغ و... 
 علم و هونر 
 معماری ایرونی 
 دین اسلام و به‌خصوص مذهب تشیع

ورزش 
ورزش ابّل ایران کشتی (مازرون دله) هسته و فوتبال پُرطرفدارترین ورزش وشونه.
ایران ابّلین بار اولمپیک ۱۹۴۸ لندن دله با ۲۸ ورزشکار حاضر بیه و موفق به کسب اتا مدال برونز در وزنه‌برداری توسط جعفر سلماسی بیه. ایران پس از وه در ۱۳ دورهٔ دیگر هم شرکت هکرده و تنها ۲ اولمپیک ۱۹۸۰ مسکو و ۱۹۸۴ لوس‌آنجلس ره تحریم هکرده. بهترین مقوم ایران در اولمپیک روتبهٔ ۱۴ در اولمپیک ۱۹۵۶ ملبورن هسته.

گالری

پانویس‌ها 
‎

 
آسیایی کشورون
اوپک
اکو
اسلامی کشورون
اسلامی جمهوریون
فارسی‌زوون کشورون
جی پونزه